五言七夕侍宴賦得歸衣飛機一首應詔
作者：許敬宗
朝代：唐

paragraphs: 一年銜別怨，七夕始言歸。
破涕開新靨，微步登雲梯。
天迴兔漸沒，河曠鵲停飛。
那堪盡今夜，復往弄殘機。
（同前）（按：《全唐詩》卷三五據《唐詩紀事》錄《七夕賦詠成篇》，爲七律，中有四句與本詩相近，今人或疑七律爲後人僞作，實無的據。
七律見收於宋綬《歲時雜詠》〖見《古今歲時雜詠》卷二五〗。
詩句重用，古人多有。
今另作一首收入。
）。